شەفەق
نیوز/ سەرۆک حکومەت خۆجێیی لە پارێزگای هەولێر ئومێد خۆشناو، ئمڕوو شەممە، راگەیان
پەککەفتن زیاتر لە ٢٠٠ بیر ئاو لە پارێزگاگە، و داوا لە دانیشتوەیل کرد ئاوەگە وەگورەی
خوازین وەکار بارن و بەد خەرجکردن لەلی نەکەن، لە سای ئی هشکەساڵیە ک هەرێم کوردستان
و عراق وەگشتی وەخوەی دوینێد.
خۆشناو
لە پشت داناین سەنگ بنەڕەتی ئەرا چەن پڕۆژەیگ خزمەتگوزاری وت: وەداخەو ک کەفیکنە جەختەیل
گەورەیگ لەوەر هشکەساڵیەگە، و لە خود وەختەگە دەسخوەشی لە خەڵک بەشیگ لە گەڕەک و ناوچە
و ئاوای و قەزا و ناحیەیلە کەیمن لەوانەگ لەو هشکیە زەرەدمەن بوینە ئەرا خۆڕاگری و
سەبریان.
وتیش؛
ئەوەسا پلانیگ ئەرا کەمەوکردن بڕ زەرەدەیل هشکەساڵیەگە دانەیمن، وەلێ پشتگیریکردن هاووڵاتییەیل
خوازیمن وە کەمەوکردن وەکارهاوردن ئاوەگە و نواگردن لە بەد خەرجکردنی.
خۆشناو
وتیش؛ ئەوەسا چەن ریکاریگ ئەرا دابینکردن ئاو خواردن بەیمن، و ئەوەسا ژوور ئۆبراسیۆنەیل
هەولێر ئیوارەی ئمڕوو کۆبونەوەیگ ئەنجام دەێد ئەرا باسکردن لە باوەت هشکیەگە و هەمیش
ئەرا زویکردن لە گامەیل ئەرا پشتسەرنان ئی گیچەڵە.
سەرۆک
حکومەت خۆجێیی باس لە خەفەت خوەی کرد ک ١٠٠ بیر وەتەواوی یەکیان کەفتکە، و هەمیش
١٢٠ بیر تر هەس قویلەوکردن خوازن ، وتیش؛ بەشیگ لە گرفتەیل ئەو بیرەیلە پەیوەندی وە
کارەبا دیرن، و بەشیگ پەیوەندیەگەی وەپەککەفتن پیشەییە.
